கிரிக்கெட் தொடர்பான கட்டுரைகள் அல்லது புத்தகங்கள் இந்தப் புத்தகத்தில் இடம்பெறுவது எனக்கு மிகுந்த மகிழ்ச்சி தருகிறது. என் பள்ளிப்பருவம் முழுவதும் கிரிக்கெட்டை ஆர்வத்தோடு ஆடியும் பார்த்தும் இருக்கிறேன். ஆனால் சமீபத்தில் சி.எல்.ஆர். ஜேம்ஸின் Beyond a Boundary-ஐயும் ராம் குஹாவின் A Corner of a Foreign Field-ஐயும் (இதன் மதிப்புரை இத்தொகுப்பில் இடம்பெற்றிருக்கிறது) படித்தபோதுதான் கிரிக்கெட் பரிணமித்து வருகையில் இந்தியா போன்ற நாடுகளில் அதனுடன் இணைந்திருந்த வர்க்க, இன, அரசியல் பிரச்சினைகளை கவனமாக ஆராய வேண்டியது எவ்வளவு அவசியம் என்று உணர்ந்தேன். கிருஷ்ணன் தான் நேசிக்கும் இந்த விளையாட்டு பற்றி நினைவில் நிற்கும் வகையில் எழுதுகிறார். ஒவ்வொரு மேட்ச்சும் தொலைக்காட்சியில் ஒளிபரப்பப்படும் இந்த அதீதங்களின் யுகத்தில், வானொலியில் இந்தியா-ஆஸ்திரேலியா டெஸ்ட் போட்டிக்கான நேர்முக வர்ணனையைக் கேட்ட அனுபவத்தைச் சொல்லும் கிருஷ்ணனின் கட்டுரை, என்றோ மறைந்துபோன ஒரு காலத்திலிருந்து வந்த கதை போலிருக்கிறது.. ஆனால் மேற்கண்ட பதிவை உயர்த்துவது எது என்றால், கிரிக்கெட்டைப் பற்றிய சமூக மற்றும் சொந்தப் பின்புலத்திலான பார்வைதான்.